Ջրի ճգնաժամ (Քեյփթաուն)

Հարավային Աֆրիկայի Արևմտյան Քեյփ նահանգում երաշտը սկսվել է 2015 թվականին, որի արդյունքում տարածաշրջանում ջրի  խիստ պակաս է առաջացել, ինչի հետևանքներն իր վրա է կրել Քեյփթաունի քաղաքապետարանը։ 2018 թվականի սկզբին կանխատեսվել է, որ ամբարտակի մակարդակը ապրիլին կնվազի։ Քաղաքապետարանը հայտարարել է «Օրը զրո ջուր» պլանների մասին. երբ ջրի պահեստավորումը որոշակի ստորին սահմանի հասնի, քաղաքային ջրամատակարարումը հիմնականում կդադարի, և Քեյփթաունը կդառնա առաջին խոշոր քաղաքը, որտեղ ջրամատակարարումը դադարել է։ Ջրախնայողությունների և ջրամատակարարման ավելացման շնորհիվ 2018 թվականի մարտին քաղաքում կրճատվել է օրական ջրօգտագործումը կես լիտրից մինչև մոտ 500 միլիոն լիտր, իսկ 2018 թվականի հունիսին այդ խնայողությունների և հորդառատ անձրևների շնորհիվ պոչամբարի մակարդակն աճել է մինչև 43%, ինչի արդյունքում Քեյփթաունի քաղաքապետարանը հայտարարել է, որ 2019 թվականին «Օրը զրո ջուր» պլանի հավանականությունը քիչ է Water restrictions will remain in place until dam levels reach 85%.: 2018 թվականի հուլիսի 16-ի դրությամբ պոչամբարի մակարդակը հասել է 55.1%-ի։


== Նախապատմություն ==
Քեյփթաունի տարածաշրջանում առկա է Միջերկրածովյան կլիմա տաք, չոր ամառներով և ձմեռային տեղատարափ անձրևներով։ Ջուրը հիմնականում մատակարարվում է Արևմտյան Քեյփի ջրամատակարարման համակարգի վեց խոշոր ջրամբարներից, որոնք գտնվում են մոտակա լեռնային շրջաններում։ Ամբարտակներն անձրևներից լցվում են ջրհավաք ավազաններում հիմնականում մայիս-օգոստոս ձմեռային ամիսներին, իսկ նոյեմբեր-ապրիլ ամառային չոր ամիսների ընթացքում ջրամբարի մակարդակը նվազում է, որի ընթացքում քաղաքային ջրօգտագործումն ավելանում է և գյուղատնտեսական տարածքներում կատարվում է ոռոգման գործընթացը։
Քեյփթաունի բնակչությունը 1995 թվականի 2,4 միլիոն բնակչությունից 2018 թվականին հասել է 4,3 միլիոն, 23 տարիների ընթացքում բնակչությունը 79 տոկոսով աճել է, մինչդեռ ջրամբարի պաշարը նույն ժամանակահատվածում ավելացել է միայն 15 տոկոսով։ 2016/2017 թթ. քաղաքի ջրամատակարարման 64,5%-ը բաժին էր ընկնում պաշտոնական բնակարանային օգտագործողին, իսկ 3,6%-ը`ոչ պաշտոնական բնակավայրերին՝ բարաքներին։
1950-1999 թթ. քաղաքի ջրօգտագործումը տարեկան աճել է 4%-ով`բնակչության աճին զուգընթաց։ 1999 թվականին ջրօգտագործումը կազմել է 335 միլիոն խորանարդ մետր (335 գիգալիտր)։ Ջրային պահանջարկի այս աճն Արևմտյան Քեյփի ջրամատակարարման համակարգում պլանավորվել է 1990 թվականից։ 2000/2001 և 2003/2004 թվականների ձմեռային  ցածր տեղումների ժամանակահատվածները հանգեցրել են ջրային սահմանափակումների։ 2003 թվականին քաղաքային իշխանությունները համաձայնագիր են ստորագրել այն ժամանակվա Ջրային գործերի վարչության հետ Բերգ գետի ջրամբարի կառուցման վերաբերյալ և սկսել ջրի պահանջարկի կառավարումը։ 2009 թվականին Քեյփթաունը սպասարկող ամբարտակների պահեստավորումը 17 տոկոսով ավելացել է 768-ից մինչև 898 միլիոն խորանարդ մետր, երբ ավարտվել է Բերգ գետի ջրամբարի և Համալրման նախագծի կառուցումը։
2007 թվականին Հարավաֆրիկյան Հանրապետության Ջրի և անտառային տնտեսության վարչությունը կանխատեսեց, որ Արևմտյան Քեյփի ջրամատակարարման համակարգի աճող պահանջարկը կգերազանցի մատակարարումը, եթե ջրային ռեսուրսների ռացիոնալ օգտագործման և պահանջարկի կառավարման միջոցառումները չիրականացվեն քաղաքային և այլ քաղաքապետարանների կողմից։ Թեև քաղաքի ջրի պահանջարկի կառավարման միջոցառումները և այլ քաղաքային օգտագործողներ համեմատաբար հաջողություն են արձանագրել ջրի պահանջարկի նվազեցման գործում, 2015-2017 թթ. ծանր երաշտը, որը տեղի է ունենում 300 տարին մեկ, քաղաքին և ջրօգտագործողներին խիստ սահմանափակումների առաջ կանգնեցրեց։


== Ժամանակացույց ==


== Ծանոթագրություններ ==


== Արտաքին հղումներ ==
Day Zero and Water-related FAQs
City of Cape Town Dam Levels Dashboard
City of Cape Town Day Zero Dashboard Archived 2018-07-19 at the Wayback Machine.
City of Cape Town This Week's Dam Levels
Heres how the new water by-laws will affect you